Toshkentda sevgan qiziga narsa olib berish uchun telefon o‘g‘irlagan yigit ushlandi (video)

Toshkentda o‘tkazilgan tungi reyd davomida o‘zga shaxsning telefonini o‘g‘irlab ketayotgan shaxs Patrul post xizmati vakillari ishtirokida qo‘lga olindi, deya xabar qilinmoqda “Toshkent” telekanalida.

 Kadr: Videodan skrinshot
Qayd etilishicha, M.B. tanishi bilan bozorga savdo qilgani tushganda ularning yoniga noma’lum yigit kelib qo‘ng‘iroq qilib olish uchun telefonini so‘ragan.
“Telefonni berdim. U telefonda chaqirgan do‘sti yo‘lning narigi tarafida kelayotganini aytib o‘sha tomoniga o‘tib ketdi. U bola bir daqiqaga yaqin telefonda gaplashib turdida, birdaniga qochib qoldi.
Uning orqasidan quvlab ketayotib, PPX xodimlarini ko‘rdim. Ularga qochib ketayotgan bolani tutishlarini so‘radim. O‘g‘rini ular bilan birga ushladik”, – deydi jabrlanuvchi.
Ushbu jinoyatga qo‘l urgan yigitning aytishicha, bu ishni sevgan qiziga narsa olib berish uchun qilganini ta’kidlagan.
Bundan avval Namanganda o‘z ishxonasining 15 million so‘mlik darvozasini o‘g‘irlagan qorovul qo‘lga olingani, Samarqandda ijarachi yigit o‘zi yashab kelgan xonadon egasining mashinasini olib qochib, YTHga uchragani hamda Kattaqo‘rg‘on shahrida do‘kondan 8 mln so‘mlik telefonlarni o‘g‘irlagan jinoiy guruh ushlangani haqida xabar berilgandi.